**Työllistämisen kuntalisä Rautalampi**

Kunnan myöntämän kuntalisän tavoitteena on kannustaa työnantajia palkkaamaan pitkittyneen työuhan alla olevia työnhakijoita mm. osatyökykyisiä, pitkäaikaistyöttömiä, vieraskielisiä ja nuoria alle 25-vuotiaita työnhakijoita.

**Työllistämisen kuntalisän myöntämiskriteerit Rautalammilla**

**Mitä?**

* Kuntalisää voidaan myöntää työnantajille, jolla on Y-tunnus.
* Kuntalisää maksetaan enintään 12 kk ja minimissään 4 kk. Kuntalisä myönnetään aluksi enintään 6kk ja harkinnan mukaan jatkoa, mikäli määrärahatilanne sallii ja työnhakijan työllistämiseen on perusteltua myöntää tukea edelleen työsuhteen jatkumisen vuoksi. Kuntalisää myönnetään toistaiseksi voimassa olevaan työsuhteeseen.
* Kuntalisän suuruus on enintään 1 200e/kk.
* Kuntalisää myönnettäessä tuki ei saa ylittää 50 prosenttia bruttopalkkakustannuksista (ei sisällä sivukuluja, eikä lomarahaa).
* Oppisopimustyösuhteisiin voidaan myöntää tukea, vaikka muut kuntalisän myöntämisehdot eivät täyty. Tuolloin tukea myönnetään ammatillisiin opintoihin (perus- tai täydennyskoulutus) ja kuntalisän suuruus on maksimissaan 1 vuoden ajalta 400e/kk (tukikatto 4800e/hlö).
* Edellytyksenä on aina työehtosopimuksen mukainen palkka työllistettävälle, josta kertyy työssäoloehtoa (vähintään 930e/kk).
* Kuntalisää ei voi hakea saman henkilön palkkaamiseen samalle työnantajalle uudelleen.
* Kuntalisä on harkinnanvarainen tuki, jota tulee hakea ennen työllistettävän palkkaamista ja kunta voi pidättää itsellään oikeuden myöntää tai olla myöntämättä kuntalisää. Esimerkiksi määrärahojen loppuessa kuntalisää ei voida myöntää, vaikka muutoin perusteet täyttyisivät.
* Hakemus on jätettävä ennen työsuhteen alkamista.

**Mihin tarkoitukseen?**

* Työntekijän palkkaamisesta syntyviin palkkauskuluihin.
* Edellytetään työnantajalta työllistettävän aktiivista ohjausta, tukemista ja hänen perehdyttämistään työtehtäviin ja pysyvään työsuhteeseen kiinnittymiseen.
* Kuntalisän myönnössä noudatetaan EU:n valtiontukiin liittyviä säännöksiä. Se myönnetään de minimis – ehdon alaisena eli vähämerkityksisenä tukena. De minimis – asetuksen mukaan yhdelle yritykselle voidaan kohdistaa ko. tukea enintään 300 000 euroa kolmen vuoden aikana ja tuen määrää tulee arvioida jatkuvasti (Komission asetus (EU) N:o 1407/2013, annettu 18.12.2013, Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen, EUVL L 352, 24.12.2013).

**Kenelle?**

Työnantajalle, joka työllistää **Rautalammilla** pidempään työttömän olleen henkilön, jonka työttömyys on vaarassa pitkittyä, osatyökykyisen, alle 25-vuotiaan tai vieraskielisen työnhakijan työ- tai oppisopimustyösuhteeseen. **Rautalammin kunta voi myöntää kuntalisän, kun palkattavan työnhakijan kotikuntamerkintä on Rautalampi.**

Kuntalisää voidaan myöntää, kun **työttömyysjakson kesto ylittää 3 kk.**  Kuntalisää voidaan myöntää ammatillista koulutusta tai työkokemusta vailla olevan alle 25- vuotiaan nuoren työllistämiseksi ja vieraskielisten työnhakijoiden työllistämiseksi. Vieraskielisten työnhakijoiden työllistämiseen voidaan myöntää kuntalisää, vaikka työttömyysjakson kesto ei ylittäisi kolmea kuukautta.

Rautalammin kunta pidättää oikeuden harkita tapauskohtaisesti kuntalisän myöntämistä.

Kuntalisän saaminen em. kategorioihin kuuluvien työntekijöiden palkkaamiseen ei ole subjektiivinen oikeus.

Kuntalisää ei myönnetä, jos se vääristää kilpailua tai jos työnantaja on olennaisesti laiminlyönyt verojenmaksuvelvoitetta tai muita lakisääteisiä maksuja. Tuki ei myöskään saa heikentää jo entuudestaan työnantajan palveluksessa olevien työntekijöiden asemaa.

**Miten?**

Kuntalisää haetaan Rautalammin kunnalta. Kuntalisä maksetaan jälkikäteen 1- 2 kuukauden jaksoissa. Maksatusta varten työnantajan on lähetettävä verkkolaskun. Lisäksi työnantajan lähetettävä palkkalaskelmat joka kuukaudelta.

**Yhteystiedot**

**Työsuunnittelija Marjo Hartikainen p. 050 411 1186**

**Työsuunnittelija Virpi Kosonen p. 044 355 4272**

**Elinkeinoasiantuntija Tuomo Vähäsarja p. 040 152 7741**